CELEX: C2005/045/53
Language: et
Date: 2005-02-19 00:00:00
Title: Kohtuasi T-422/04: Luciano Lavagnoli 12. oktoobri 2004 hagi Euroopa Ühenduste Komisjoni vastu

19.2.2005   
            
            
               ET
            
            
               Euroopa Liidu Teataja
            
            
               C 45/23
            
         Luciano Lavagnoli 12. oktoobri 2004 hagi Euroopa Ühenduste Komisjoni vastu
   (Kohtuasi T-422/04)
   (2005/C 45/53)
   Kohtumenetluse keel: prantsuse
   Luciano Lavagnoli, elukoht Berchem (Luksemburg), esitas 12. oktoobril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Gilles Bounéou ja Frédéric Frabetti, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               1.
            
            
               tühistada 2003. aasta ametialase edutamise raames edutatud ametnike nimekiri, kuna see ei sisalda hageja nime ning täiendavalt tühistada sellele otsusele eelnenud toimingud;
            
         
               2.
            
            
               lisaks tühistada 2003. aasta edutamispunktide andmine osas, mis puudutab hagejat;
            
         
               3.
            
            
               otsustada kulude, kohtukulude ja tasude üle ning jätta need komisjoni kanda.
            
         Õiguslikud alused ja peamised argumendid
   Oma hagiavalduse toetuseks viitab hageja personalieeskirjade artikli 45, artikli 45 üldiste rakendussätete, “ametnike hindamise ja edutamise” juhendi rikkumisele ja diskrimineerimiskeelu põhimõtte rikkumisele. Lisaks viitab hageja omavoli keelule, põhjendamiskohustuse rikkumisele ja võimu kuritarvitamisele. Ta viitab samuti õiguspärase ootuse ja kohustuse tegutseda enda kehtestatud reeglitest kinni pidades (patere legem quam ispe fecisti) rikkumisele ning lõpuks hoolitsemiskohustuse põhimõtte rikkumisele.